144 



„Eh, loetoeng teh, mangka madawa, lain loenta lain maladara pakon ti goesti." 

 Digedogkeun. 



Braj waloeja deui, ditioepkeun deui ; plas lambe ti gigir ngaloehoeran taktak. 

 „Eh, loetoeng teh, mangka madawa, tjing neneda ka noe seda ka noe sakti, 

 lain maladara pakon ti goesti." 



Braj waloeja deui, ditioepkeun deui ; raket kana lambe wawatang soempit. 

 „Eh, loetoeng teh, mangka madawa, tjing neneda ka noe kawasa, ka noe seda, 

 ka noe sakti, lain maladara pakon ti goesti." 



Braj waloeja deui, sedot ditioepkeun, madjoe mimis soempit kapoehoekeun, 

 loeangna ditioepkeun, loempat katjongokeun. 



,Ari ieu loempat ka poehoe, lamoen naradjang, tjaheum dewek meureun pa- 

 sengsol.' 



Teu weleh dipangpeng, ngababoek raket kana tonggong. 

 „Ieu naon gogodana, tjing, geura bebedja, soara mangka banget." 

 Kasoara, tan katingalan. 



Ngalirik ngidoel soewoeng, ngoelon kosong, ngaler rehe, ngetan taja, ngarasa 

 geus boerit moeringkak poendoek saking sieun. 



„Tjing, sakali deui masing banget, tatjan tetela awak." 



„Aki panjoempit, oelah disoempit, arek ngakoe rama poeloeng, hajang betah 

 di boeana pantjatengah, hajang njaho di hareupeun dalem dajeuh." 



„Ih, kakara manggih loetoeng bisa lemek, saoemoer hiroep aja di alam doenja." 

 „Soekoer, oetoen, geura toeroen." 

 Djoet toeroen tjoeroeloek tjipanonna: 



disoesoetan mangka saat, 

 batan saat anggoer djenoek, 

 loekrah ragragan ka handap, 

 katonggoheun peundeuj ageung. (') 

 „Oetoen, koedoe ditalian." 



„Montong; rek leupas mah, hamo toeroen-toeroen atjan." 

 Balik gasik leumpang gantjang, 

 kodomang loetoeng pandeuri, 

 leumpangna doemontja-dontja, 

 boentoet bereleng kantjana, 

 boentoet emas ditjentangkeun, 

 nja hoeroeng sariga lajoeng, 

 nja herang sariga bentang. 

 Djoeringkang mandjangan sapasang. Sasoegrining sasatoan tembong deui; 

 ari tadi diboebarkeun, ajeuna diajoeh deui. 



„Aki panjoempit, mandjangan teh geura disoempit, engke beunang." 



(') Lintoeng pinasti djadi wasiat, mana katelah Tji-loetoeng oeroet tjipanon Goeroe 

 Minda Kabjangan, waktoe toeroen ti peundeuj ageung, dek sirah niba ka lemah, pinasti 

 djadi wasiat ketelah Goenoeng Sirah datang ka kiwari. 



